**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2015.július 15. (szerda) de.15.00-órakor megtartott nyílt ülésén.

**Jelen vannak:** Valyon László FIDESZ-KDNP polgármester

Ábelovszki Csaba képviselő

Tar Zoltán képviselő

**Meghívottak:** Dr. Varga Attila jegyző

Szalai Katalin jkv.

**Valyon László FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert jelen van az alpolgármester és a 3 képviselőből egy Gulyás Benedek igazoltan távol van, de bejelentette, hogy a napirendi pontokkal egyet értenek. Az ülést megnyitja. Javasolja a meghívón feltüntetett napirendi pontokat sorrendben tárgyalják meg. A képviselők ezt a javaslatot egyhangúan elfogadták.

**NAPIRENDI PONTOK**

**1. Döntés az Ivád Óvoda közbeszerzési eljárás eredményeiről**

**2. A helyi esélyegyenlőségi program felülvizsgálatának megtárgyalása**

**3.Iskolakezdési támogatás megtárgyalása**

**4. kérdések, interpellációk**

**Napirendi pontok tárgyalása**

**1./ Napirendi pont:**

**Valyon László** **FIDESZ-KDNP polgármester**

Kérte, hogy térjenek rá az első napirendi pontra az Ivád Óvoda felújítás közbeszerzés eljárás eredményéről.

**Valyon László** **FIDESZ-KDNP polgármester**

A beérkezett ajánlatokat a közbeszerzési tanácsadó megvizsgálta. A tanácsadó javaslata szerint mind a három ajánlat érvényes és értékelésre került.

Az Óvoda felújítási munkáira beérkezett pályázatok közül a Bafag Kft (Pétervásárai Kft) tette a leg megfelelőbb ajánlatot.

Az idő előre haladta miatt a cégvezetőjével megkötjük a szerződést. 2015. december 31-ig kell befejeződni a beruházásnak.

**Dr Varga Attila jegyző**

A képviselő testületnek erről határozatot kell hoznia, ami név szerinti szavazással történik.

**Valyon László** **FIDESZ-KDNP polgármester**

Kérem a képviselő testület tagjait, hogy szavazzuk meg a határozatot. Itt a döntéshozatal név szerint történik.

A jelenléti íven szereplő képviselők mindegyike igen szavazattal egyhangúlag megszavazták az óvodai közbeszerzés eredményét és a BAFAG Kft vel való szerződés megkötését.

**28/2015(VII.15.) Óvoda közbeszerzés**

**2. napirendi pont**

**Valyon László** **FIDESZ-KDNP polgármester**

térjünk rá a második napirendi pont megtárgyalására a helyi esély egyenlőségi program felülvizsgálatának megtárgyalására.

**Dr. Varga Attila jegyző**

Tájékoztatom a Tisztelt képviselőket, hogy a jogszabályi előírásoknak megfelelően felülvizsgálatra került a Helyi Esélyegyenlőségi Program.

A Start munkaprogram miatt jelentősen csökkent a munkanélküliség, a falugondnoki szolgálat is megvalósult, az étkeztetés is megoldódott. És van több olyan adat, aminek a módosítása és bevezetése szükségessé vált.

Két-három évre le vagyunk fedve. A program felülvizsgálata szükséges a pályázatokhoz is.

**Valyon László** **FIDESZ-KDNP polgármester**

Látszik, hogy sok munka van ebben a felülvizsgálatban, nagyon sok táblázat, adat.   
Kérem a tisztelt képviselő társaimat, hogy fogadjuk el az aktualizált Helyi Esélyegyenlőségi Program felülvizsgálatát

A Képviselők mindegyike kézfelnyújtással egyhangúlag elfogadták a Helyi Esélyegyenlőségi Programot új aktualizált adatokkal.

**29/2015. (VII.15) Helyi esélyegyenlőségi program**

**3. napirendi pont**

Iskolakezdési támogatás megtárgyalása

**Valyon László** **FIDESZ-KDNP polgármester**

Térjünk át a harmadik napirendi pont, az iskolakezdési támogatás megtárgyalására.

A pénzügyi osztállyal folytatott egyeztetés során a települési támogatás keretéből tudjuk támogatni a 2015. évi iskolakezdést. Ha nem nagy összeggel is, de minden iskolába járó tanulót támogatunk.

Az Általános Iskolásoknál van akinek ki kell fizetnie a tankönyv árát. Ezt a befizetési nyugta bemutatása után, ki fizeti az önkormányzat. Sok Általános iskolai tanulónak nem kell tankönyv árát kifizetnie, erről kérünk az iskoláktól listát. Úgy gondoltuk, hogy ezen felül még minden Általános iskolás tanuló minimum 2.500.- Ft összeget kap a tankönyv támogatáson felül.

A középiskolásoknál 12.000.Ft/ fő. Iskola látogatási igazolás bemutatása kötelező.

A Felső oktatásban tanulók részére 30.000.- Ft/ fő támogatást nyújtunk.

Itt is szükséges az intézménytől az igazolás bemutatása.

Kérem a képviselőket, hogy szavazzuk meg a 2015. évben adható iskoláztatási támogatásokat.

A jelenlévő képviselők kézfelnyújtással egyhangúlag megszavazták az iskoláztatási támogatás összegét.

**30/2015.(VII.15). határozat Iskoláztatási támogatás**

**4. napirendi pont**

**Kérdések, Iterpellációk**

**Valyon László** **FIDESZ-KDNP polgármester**

Nekem még volna az egyebekben bejelenteni valóm. A Roma Nemzetiségi Önkormányzatnak van egy kifizetetlen számlája közel 60.000.- Ft értékben. Jelenleg a Roma Nemzetiségi Önkormányzat számláján nincs ennyi pénz, de ezt az összeget vissza tudják igényelni a munkaügyi központtól. Amint megérkezik az összeg vissza tudják adni. Ez csak egy átmeneti segítség.

Kérem a képviselőket, hogy szavazzuk meg a határozatot, amiben a 60.000.- Ft-ot megelőlegezzük a Roma Nemzetiségi Önkormányzatnak.

A jelenlévő képviselők mindegyike kézfelnyújtással egyhangúlag megszavazta a 60.000.- Ft megelőlegezését.

**31/2015. (VII.15) Megelőlegezés**

**Dr. Varga Attila jegyző**

A falubusz megvásárlására pályáztunk és meg is nyertük a pályázatot, vásárolhatunk új falubuszt.

A támogatás összegét viszont még nem kaptuk meg. Áthidaló hitel felvételére lesz szükségünk az Uniós források megelőzésére 7.975.502.- Ft összegű hitelt kell felvenni. Az OTP Bank Nyrt a számlavezető bankunk, így a hitelt náluk intézzük. 2015. szeptember 1-től 2015. december 31-ig terjedő időszakra.

A képviselő testületnek fel kell hatalmaznia a polgármestert a hitelszerződés aláírására, erről határozatban kell dönteni.

**Valyon László** **FIDESZ-KDNP polgármester**

Kérem a tisztelt képviselő társaimat, hogy határozzunk a hitel felvételéről és szavazzuk meg az OTP Bank Nyrt-vel való kölcsön szerződést.

A jelenlévő képviselők kézfelnyújtással egyhangúlag megszavazták a hitelszerződés megkötését az OTP Bank Nyrt-vel.

**32/2015.(VII.15) hitelszerződés**

**Valyon László** **FIDESZ-KDNP polgármester**

Tájékoztatom a képviselő társaimat, hogy a Közbeszerzési Döntőbizottság foglalkozik a PEVIK Kft-vel kötött hulladékszállítási szerződésünkkel.

A Gyöngyösi Hulladékszállítók megtámadták a PEVIK- Kft-vel kötött szerződésünket. Szerintük megsértettük a közbeszerzési törvényt, mivel a szerződés megkötése előtt nem írtunk ki közbeszerzési pályázatot.

**Dr. Varga Attila jegyző**

Tájékoztatom a képviselőket, hogy több okból nem kellett közbeszerzési pályázatot kiírni.

Mivel Ivádnak tulajdona van a PEVIK Kft-nél, a másik pedig a 8000.000.- Ft-os összeghatárt nem haladja meg. A szükséges adatokat megküldtük a Közbeszerzési Döntőbizottságnak, aki vizsgálja az ügyet.

**Valyon László** **FIDESZ-KDNP polgármester**

Szeretném még bejelenteni, hogy az Istenmezejei polgármester levelet írt, hogy a 2015. januárjától elbocsájtott Forgó Márta bérét 1.104.000Ft-ot fizesse meg az önkormányzat. Mivel szerintük Forgó Mártát azért kellett elküldeni, mert Ivád 2015. januárjától a Pétervásárai Közös Hivatallal kötött szerződést.

Úgy gondoltuk, hogy ezt az összeget nem fizetjük ki mert mi nem javasoltuk Nagy László jegyzőnek, hogy szüntesse meg Forgó Márta munkaviszonyát, valamint erre az összegre nyújthatott volna be Istenmezeje Önkormányzat pályázatot.

Van-e még valakinek kérdése, vagy hozzászólása.

Mivel nem volt az ülést bezárta.

**K.m.f.**

**Valyon László Dr. Varga Attila**

**polgármester jegyző**

Szalai Katalin

jegyzőkönyvvezető